राज्यमंत्री ने देवनानी ने किया सरकारी विद्यालयों में शिलान्यास एवं लोकार्पण
बालुपुरा स्कूल मंे कक्ष निर्माण के लिए शिलान्यास करते देवनानी।
एजुकेशन रिपोर्टर | अजमेर
शिक्षाराज्यमंत्री वासुदेव देवनानी ने शनिवार को राउमावि वैशाली नगर में रमसा योजना तहत 24 लाख 63 हजार के तीन कक्षा-कक्ष शिलान्यास, राउमावि रामनगर में 32 लाख 27 हजार की लागत से निर्मित कक्षा-कक्ष, प्रयोगशाला कक्ष एवं कम्प्यूटर कक्ष का लोकार्पण किया। उन्होंने राउमावि पुलिस लाइन में 32 लाख 84 हजार की लागत से बनने वाले नवीन कक्षा-कक्ष के शिलान्यास समारोह में कहा कि 2016-17 में सरकारी विद्यालयों में 82 लाख छात्रों का नामांकन हुआ है, जबकि निजी विद्यालयों में 78 लाख छात्रों का ही नामांकन हुआ है।
उन्होंने बताया कि इस वर्ष से पांचवीं कक्षा में बोर्ड की परीक्षा होगी। वहीं आगामी वर्ष से तीसरी कक्षा में भी सामान्य परीक्षा के माध्यम से आगामी कक्षा में प्रवेश दिया जाएगा। समारोह की अध्यक्षता महापौर धर्मेंद्र गहलोत ने की, जबकि विशिष्ट अतिथि अध्यक्ष अरविंद यादव थे। प्रधानाचार्य महावीर सिंह राठौड़ ने उपलब्धियों की जानकारी दी। देवनानी ने सुबह स्टेशन रोड स्थित इविवटास स्माल फाइनेंस बैंक की प्रथम शाखा का उद्घाटन किया। इस मौके पर पूर्व पार्षद भारती श्रीवास्तव बैंक अधिकारी उपस्थित रहे।
स्मार्टकक्षा-कक्ष का अवलोकन : देवनानीने वैशाली नगर राउमावि में स्मार्ट कक्षा-कक्ष का अवलोकन किया और पुलिस लाइन स्थित राउमावि में चार कमरों का भूमि पूजन एवं शिलान्यास शे किया। कार्यक्रम की अध्यक्षता मेयर धर्मेंद्र गहलोत ने की। विशिष्ट अतिथि शहर भाजपा अध्यक्ष अरविंद यादव, पार्षद महेंद्र जादम, महिला अध्यक्ष भाजपा रश्मि शर्मा एवं महिला उपाध्यक्ष भाजपा सावित्री शर्मा थे। कार्यक्रम में उपनिदेशक माध्यमिक शिक्षा, जिला शिक्षा अधिकारी कैलाश चंद झंवर, दीपक जौहरी एवं सुरेश चंद्र व्यास, रमसा प्रभारी रामनिवास गालव एवं टीटी कॉलेज उपाचार्य सुशील गहलोत मौजूद थे।
awa_Deva hin_Deva bho_Deva hin_Deva hin_Deva hin_Deva